Apples Lightning port er død

Apples Lightning port synger på sidste vers. En ny rapport fra Frankrig afslører nemlig, at Apple planlægger at fjerne iPhone 14, iPhone 14 Plus og iPhone SE fra sine butikker i EU. Ifølge rapporten vil salget stoppe den 28. december, både i Apples online webshop og fysiske butikker i Europa.

Apple-certificerede forhandlere i EU vil dog stadig kunne sælge modellerne, indtil deres lager er udsolgt. Såfremt man er interesseret i en af de udgående modeller, skal man altså slå til snarest muligt.

Årsagen til beslutningen er endnu ikke bekræftet, men det sker med stor sandsynlig på baggrund a EU’s nye reguleringer, hvor bla. telefoner og laptops skal have en USB-C port, fra januar 2025.

Dermed er det et endegyldigt farvel til Apples Lightning port, der blev introduceret tilbage i 2012.